গত ১৫ আগস্ট ভারতের স্বাধীনতা দিবসের দিনে দেশটির একটি গাড়ি থেকে জাতীয় পতাকা খুলে দেওয়ার অভিযোগ উঠেছে ভুটানের পুলিশের বিরুদ্ধে। ঘটনায় পর তুমুল উত্তেজনা ছড়িয়ে পড়ে পশ্চিমবঙ্গের আলিপুরদুয়ারের জয়গাঁওয়ে ভুটান সীমান্তে। প্রতিবাদে রীতিমতো জাতীয় পতাকা হাতে বিক্ষোভ দেখান স্থানীয় বাসিন্দারা। ওঠে বন্দেমাতরম ধব্বনিও। ঘণ্টা দুয়েক বন্ধ ছিল সীমান্ত পরিবহন। শেষপর্যন্ত, আলিপুরদুয়ার জেলা প্রশাসন ও ভুটানের পুলিশের মধ্যস্ততায় পরিস্থিতি নিয়ন্ত্রণে আসে।